बिटिआर नि गाहाय प्रमद बर बिथांजों लोगोसे ईएम राकेश ब्रह्म आ कक्राझार आरो चिरां जिला नि ना फालांगि खालामग्राफोरनो आईस बक्स गोनां मथर साईकेल रानना होदों। गासै सा 41 फालांगि फोरनो बे मथर साईकेलफोरखौ गंफा गंफा यै  रानना होदों, बे बोसोराव 100 मथर साईखेल रानना होगोन होनना फोरमायदों। न न लांनानै फाननो हायोब्ला बेनि दिमान्द आ बो बारा जागोन, आरो फैगो समाव 10 गुन बारा खालामनो थांखि लादों। ना नि गेजेरजों बो बदलेन्द नि रांखान्थि खौ जौगाहोनो नाजादों। बे बोसोराव गासै 100 बाईक थियारि खालामदों। फैगो बोसोराव 500 बाईक होगोन होनना बुंदों ईएम बिथाङा। लकेल ना नि फालांगि खौ बारायनो, गुवार ओनसोलाव लांनानै फाननो हानायनि थाखाय नो बेखौ खालामदों होनना बो बुंदों।